Është mbyllur procesi i numërimit në qarkun e Lezhës, ku surpriza vërehet si nga radhët e PS dhe PD.
Tek demokratët i pari, drejtuesi politik për këtë qark, Mark Marku ka marrë 5321 vota, ndërsa më shumë se ai ka marrë Kastriot Piroli, plot 9374 vota.
Edhe në PS, drejtuesja politike e qarkut Lindita Nikolla, e renditur e para në listë ka marrë më pak vota se Eduart Ndreca, respektivisht Nikolla me 5145 ndërsa Ndreca 7250. Në Lezhë PD mori 4 mandate ndërsa PS 3 mandate.